open-index/open-wikipedia-markdown huggingface dataset:
Druga nogometna liga Republike Srpske Zapad

**Druga liga RS Zapad** je ligaško takmičenje trećeg stepena u fudbalu. Liga obuhvata zapadni dio Republike Srpske, i u njoj učestvuju lokalni klubovi iz općina Drvar, Gradiška, Kotor Varoš, Prijedor i u najvećem broju iz općine Banja Luka. Organizator takmičenja je Fudbalski savez Republike Srpske.

## Struktura lige 
U ligi nastupa 16 klubova i igra se po dvostrukom bod sistemu. Po završetku sezone ekipa koja zauzme prvo mjesto prelazi u viši rang, odnosno u Prvu fudbalsku ligu Republike Srpske.

## Timovi Druge lige RS Zapad 
### Sezona 2007/2008 
*Omladinac, Banja Luka
*Rudar, Prijedor
*Župa Milka, Milosavci
*Sloga, Trn
*Jedinstvo, Žeravica
*FK Sloga Srbac
*Lijevče, Nova Topola
*Ravan, Međeđa
*Mladost, Kotor Varoš
*Vrbas, Banja Luka
*Lauš, Banja Luka
*Krajina, Banja Luka
*Sloga DIPO, Gornji Podgradci
*Sloga, Rakelići - Prvak Područne lige Prijedor
*Bratstvo, Kozinci - Prvak Područne lige Gradiška
*Sloboda, Mrkonjić Grad - Prvak Područne lige Banja Luka

### Sezona 2006/2007 
*Sloga Srbac
*Mladost Kotor Varoš
*Proleter Teslić
*Lauš Banja Luka
*Borac Drvar
*Borac Kozarska Dubica
*Jedinstvo Žeravica
*Naprijed Banja Luka
*Krajina Banja Luka
*Župa Milka Laktaši
*Lijevče Nova Topola
*Sloga Trn
*Ravan Međeđa
*Sloga DIPO Gornji Podgradci
*Željezničar Banja Luka
*Vrbas Banja Luka

Kategorija:Druga nogometna liga Republike Srpske
Druga nogometna liga Republike Srpske Centar

**Druga liga RS Centar** je ligaško takmičenje trećeg stepena u fudbalu. Liga obuhvata sjeverni i sjeveroistočni dio Bosne i Hercegovine, općine u sastavu Republike Srpske, i u njoj učestvuju lokalni klubovi iz Doboja, distrikta Brčko, Bijeljine, Dervente, Bosanskog Broda i drugih općina iz regiona. Organizator takmičenja je Fudbalski savez Republike Srpske.

## Struktura lige 
U ligi nastupa 16 klubova i igra se po dvostrukom bod sistemu. Po završetku sezone ekipa koja zauzme prvo mjesto prelazi u viši rang, odnosno u Prvu fudbalsku ligu Republike Srpske.

## Timovi Druge lige RS Centar 
### Sezona 2007/2008 
*Jedinstvo, Brčko
*Podrinje, Janja
*BSK Ledinci, Bijeljina
*Lokomotiva, Brčko
*Jedinstvo, Brodac
*Vučijak, Majevac
*Ozren, Petrovo
*Proleter, Dvorovi
*Željezničar, Doboj
*Mladost, Sandići
*Polet, Bosanski Brod
*Mladost, Lončari
*Trebava, Osječani
*Vranjak, Vranjak
*Gorica, Pučile - Prvak Područne lige Bijeljina
*Tekstilac, Derventa - Prvak Područne lige Doboj

### Sezona 2006/2007 
*Trebava, Osiječani
*Proleter, Dvorovi
*Jedinstvo, Brodac
*Pelagićevo, Pelagićevo
*Nikos Kanbera, Rudanka
*Željezničar, Doboj
*Mladost, Sandići
*Mladost, Lončari
*Jedinstvo, Crkvina
*Lokomotiva, Brčko
*Ozren, Petrovo
*Vranjak, Vranjak
*BSK Ledinci, Bijeljina
*Vučijak, Majevac
*Polet, Bosanski Brod
*Podrinje, Janja

Kategorija:Druga nogometna liga Republike Srpske
Nunavut

mini|200px|lijevo|Inuit, Arviat (foto: Patrick André Perron)
**Nunavut** (engleski & francuski: Nunavut) je jedna od 3 kanadske teritorije i jedna od 13 administrativnih jedinica prvog nivoa. Najveća je od svih kanadskih konstituenata i najnovija je članica federacije - zvanično od 1. aprila 1999. godine. To je prva značajnija promjena političke mape Kanade od 1949. godine i inkorporacije Newfoundlenda i Labradora.

Istovremeno *Nunavut* je daleko najmanje nastanjena oblast u Kanadi i svijetu. Na teritoriji otprilike veličine Zapadne Evrope nastanjeno je svega 29.300 ljudi.

Površina je oko 1.936.113 km2 (napomena: u prilozima o Kanadi pod površinom se podrazumjeva površina kopna svake provincije ili teritorije)

Stanovništvo je 29.300. Glavni grad je Iqaluit

## Također pogledajte 
* Kanada
* Provincije i teritorije Kanade

*
Kategorija:1990. u Kanadi
Kategorija:Arktički okean
Kategorija:Inuitske teritorije
Kategorija:Države i teritorije osnovane 1990.
Kategorija:Pokrajine i teritorije Kanade
Unutrašnja Mongolija

mini|260px|Pejsaž Unutrašnje Mongolije
**Unutrašnja Mongolija** (mong. *Öbür Mongghul-un Öbertegen Jasaqu Orun*) je autonomna regija u sastavu Kine.

U samoj Mongoliji je često nazivaju Južnom Mongolijom, smatrajući izraz Unutrašnja Mongolija sinocentričnim, odnosno izrazom kineskog imperijalizma.

Ova regija je uglavnom pustinjska. U njoj se nalazi pustinja Gobi. Površina Unutrašnje Mongolije je 1.183.000 kvadratnih kilometara, što je 12% površine Kine.

Tokom većeg dijela historije, centralni i zapadni dio Unutrašnje Mongolije je naizmjenično bio pod vlašću kineskih poljoprivrednika i mongolskih nomada. Zapadni dio današnje provincije historijski je pripadao Mandžuriji.

Unutrašnja Mongolija ima 23,8 miliona stanovnika (podaci iz 2004. godine). Većinu čine Han Kinezi (79%), a zatim slijede Mongoli (17%) i Mandžurci (2%). Najveći i glavni grad provincije je Hohot sa 2,58 miliona stanovnika, dok u gradu Baotu živi 2,46 miliona ljudi.

## Reference 
Kategorija:Autonomne regije Kine
*
Kategorija:Članice Organizacije nezastupljenih država i naroda
Dobro uštimani mrtvaci

***Dobro uštimani mrtvaci*** jest bosanskohercegovačka dramska komedija u režiji Benjamina Filipovića snimljena 2005. Film je otvorio 11. Sarajevo Film Festival gdje je imao svjetsku premijeru, i bio je uvršten u Takmičarski program Festivala.

## Radnja 
Risto i Safet rade u mrtvačnici. Kako bi im posao bio dinamičniji svakodnevno se klade u broj leševa koje će primiti toga dana. Četiri se priče isprepliću i kroz likove korumpirane ministarke, hodže, veterinara i studenta prava donose sliku i kritiku poslijeratnog bosanskohercegovačkog društva i "mlade" demokratije.

## Uloge 
## Zanimljivosti 
* Projekcija filma "Dobro uštimani mrtvaci" koja se u okviru *Heineken Open Air programa* trebala prikazati u ljetnom kinu *Metalac*, zbog kiše je premještena u sarajevsku Skenderiju, koja je bila ispunjena do posljednjeg mjesta. 
* U širokobriješkom kinu Borak  publici su se prije projekcije predstavili režiser Benjamin Filipović i glumac Žan Marolt. Filipović je tom prilikom kazao: 

## Reference 
## Vanjski linkovi 
* 
* *Dobro uštimani mrtvaci*  na *Rotten Tomatoesu*
* http://www.kinotekabih.ba/post_filmovi.html 

Kategorija:Bosanskohercegovački filmovi
Kategorija:Filmovi iz 2005.
Kategorija:Filmovi u režiji Benjamina Filipovića
Jugoslavija

mini|desno|250px
Izraz **Jugoslavija** koristio se kao ime nekoliko država stvorenih u 20. vijeku na jugoistoku Evrope, u kojoj su većinski narodi bili Južni Slaveni, otuda i naziv *Jugoslavija*, "zemlja Južnih Slavena."

Jugoslavija može imati više značenja:
* Prva Jugoslavija (1918–1945), jugoslavenska kraljevina:
** Kraljevstvo Srba, Hrvata i Slovenaca (1. 12. 1918 – 15. 7. 1920)
** Kraljevina Srba, Hrvata i Slovenaca (15. 7. 1920 – 3. 10. 1929)
** Kraljevina Jugoslavija (3. 10. 1929 – 29. 11. 1945)
* Druga Jugoslavija (1945–1992), jugoslavenska republika:
** Demokratska Federativna Jugoslavija (7. 3. 1945 – 29. 11. 1945), prelazna faza između Kraljevine Jugoslavije i FNRJ
** Federativna Narodna Republika Jugoslavija (29. 11. 1945 – 7. 4. 1963)
** Socijalistička Federativna Republika Jugoslavija (7. 4. 1963 – 27. 4. 1992)
* Treća Jugoslavija (1992–2003), jugoslavenska republika:
** Savezna Republika Jugoslavija (27. 4. 1992 – 4. 2. 2003)

Ostalo:
* 1554 Jugoslavija, asteroid
* Jugonostalgija
Stevan Todorović (ratni zločinac)

**Stevan Todorović** (1957 – 3. septembar 2006) jest ratni zločinac porijeklom iz Šamca. Presudom Međunarodnog tribunala u Haagu proglašen je krivim zbog krivičnog djela zločina protiv čovječnosti počinjenog tokom rata u Bosni i Hercegovini. Osuđen je na 10 godina zatvora. Poslije odsluženja dvije trećine kazne pušten je na slobodu 2005. Izvršio je samoubistvo 3. septembra 2006. u porodičnoj kući, u mjestu Donja Slatina, u blizini Šamca.

## Optužnica 
Početkom rata Todorović se nalazio na dužnosti šefa policije u Bosanskom Šamcu. Tokom 1992. i 1993. učestovao je u ubijanju, mučenju i seksualnom zlostavljanju bošnjačkog i hrvatskog stanovništva ovog posavskog grada. Zbog tih zločina osuđen je na 10 godina zatvora. U istoj presudi također se navodi da je gorenavedene radnje planirala i naredila Vojska Republike Srpske.

## Reference 
Kategorija:Biografije, Šamac
Kategorija:Ratni zločinci u ratu u Bosni i Hercegovini
Kategorija:Rođeni 1957.
Kategorija:Umrli 2006.
Lyonel Feininger

**Lyonel Feininger** (New York, 17. juli 1871. - New York, 13. januar 1956.), američki slikar njemačkog porijekla.

Bio je virtuoz na violini te karikaturist i ilustrator njemačkih, francuskih i američkih časopisa. Od 1907. aktivno je učestvovao u njemačkim likovnim pokretima. Prema modificiranoj kubističkoj fakturi i koloritu blizak je grupi "Der Blaue Reiter", a bio je saradnik škole za primjenu umjetnosti u industiriji "Bauhaus". Nakon dolaska nacista na vlast, odlazi u SAD.

## Također pogledajte 
* Kubizam

## Reference 
## Vanjski linkovi 
* https://archive.today/20130103185940/http://www.lyonelfeiningerproject.com/

Feininger, Lyonel
Feininger, Lyonel
Franz Xaver Winterhalter

mini|Franz Xaver Winterhalter
[desno|mini|F.X. Winterhalter, [Elizabeta (Austro-Ugarska)|Carica Elizabeta iz Austrije]]
**Franz Xaver Winterhalter** (Menzenschwand u Schwarzwaldu, 20. april 1805. - Frankfurt am Main, 8. juli 1873.) njemački portretist i litograf.

Winterhalter je bio jedan od devetero djece od kojih je samo petero preživjelo dječju dob. Školovao se kao litograf. 1823. je započeo studij slikarstva u Münchenu. U tom razdoblju je radio kod portretista Joseph Stielera. Nakon završetka studija je otišao 1828. u Karlsruheu. Tamo je dobijao zadaće portretiranja te je postao dvorskim slikarom. 1834. je napustio Karlsruhe. Od tada pa nadalje će dobijati razne portretne narudžbe. Poznati su njegovi portreti carice Elizabete ili engleske kraljice Viktorije.
## Reference 
## Vanjski linkovi 
Olga's Gallery - Winterhalterove slike

Kategorija:Njemački slikari
George Grosz

**George Grosz** (Berlin, 26. juli 1893. - Berlin, 6. juli 1959.), njemački grafičar i slikar

U Parizu je nakon dodira s futurizmom i dadaističkim ekscesima prešao na političku i socijalnu karikaturu u satiričkim časopisima. Njegov likovni izraz je nemilosrdna kritika njemačkog militarizma, buržujske klase. Od njemačkog kaosa poslije Prvog svjetskog rata do prvih simptoma nacističkog terora svoju likovnu dokumentaciju objavljivao je u ciklusima grafike: *Bog je s nama*, *Lice vladajuće klase*, *Ecce home*. Od slika itiču se "Pomrčina sunca" i "Njemačka, jedna zimska bajka". 1932. iselio je u SAD, gdje je radio crteže za knjige. Uspomene svog života objavio je 1931. u Njemačkoj, a 1946. u New Yorku pod nazivom "Malo da i veliko ne".

## Reference
## Vanjski linkovi
Grosz, George
Erich Heckel

[mini|desno|200px|Portret Erich-a Heckel, kojeg je naslikao [Ernst Ludwig Kirchner.]]
**Erich Heckel** (Döbeln, 31. juli 1883. - Radolfzell, 2. juli 1970.), njemački slikar i grafičar.

Jedan je od osnivača udruženja Die Brücke 1905. Sudjelovao je u formiranju i razvoju ekspresionističkog likovnog izraza u Njemačkoj između dva rata. Glavne teme su mu aktovi, likovi klauna i artista, pejzaži. Za vrijeme nacizma bio je na indeksu, a poslije rata je profesor na akademiji u Karlsruheu.

Njegov rad je bio dio umjetničkih takmičenja na Ljetnim olimpijskim igrama 1928. i Ljetnim olimpijskim igrama 1932.

## Reference 
## Vanjski linkovi 
* https://www.wikiart.org/en/erich-heckel

Heckel, Erich
Die Brücke

**Die Brücke** je bila grupa studenata arhitekture na Drezdenskoj tehničkoj školi, čiju su bazu sačinjavali Fritz Bleyel, Erich Heckel, Ernest Ludwig Kirchner i Karl Schmidt-Rottluff.
Grupa je osnovana 1905. u Dresdenu, a raspuštena je u Berlinu 1913.

Nazvani su po rečenici iz Nietzcheovog djela *Tako je govorio Zaratustra*: "Čovjeka čini velikim što je most, a ne cilj."

Kirchner 1906. piše manifest. Grupa je jako prisno sarađivala, slikali su zajedno i vjerovatno ne bi uspjeli kao pojedinci. Na njih su utjecali srednjovjekovna njemačka umjetnost, Grünevald, primitivna umjetnost, afrička plemenska i umjetnost Okeanije, Van Gogh i Paul Gauguin. Prihvataju i njeguju grafičku tehniku drvoreza koji su usvojili vjerovatno pod utjecajem Müncha.

Ideja im je bila pobuna protiv običaja mediokritetske srednje klase, čiji su pripadnici živjeli bez životnog žara, pa ih je borbeni duh i angažiranost najviše i razlikovala od fovista. Za vrijeme postojanja grupe održali su preko 20 izložbi.

1911. godine veći dio članova seli se u Berlin.

Blayl odlazi 1909, a grupi se priključuju, među ostalima, Max Pechstein (1906)  i Otto Muller (1911). 1912. Pechsteina izbacuje Kirchner zbog izlaganja s "Novom secesijom".

1967. u Berlinu se otvara *Die Brücke* muzej.

## Vanjski linkovi 
* www.bruecke-museum.de - muzej u Berlinu

Kategorija:Slikarstvo
Kategorija:Umjetnost Zapada
Ernst Ludwig Kirchner

**Ernst Ludwig Kirchner** bio je njemački slikar i grafičar.

Spada među ekspresioniste. Bio je ideološki vođa grupe *Die Brücke*, koju je 1905. osnovao u Dresdenu s E. Heckelom i K. Schmidt-Rottluffom. Izraz mu je lapidaran u formi i sirov u boji, prožet sarkazmom i desperacijom velegradskog ambijenta *("Pet žena na ulici"*). U kasnijoj fazi pokazuje tendenciju prema apstrakciji. Za vrijeme nacionasocijalizma oko 600 njegovih slika je zaplijenjeno i žigosano kao "*izopačena umjetnost*", nakon čega je počinio samoubistvo.

## Također pogledajte 
* Die Brücke

## Reference 
## Vanjski linkovi 
* ernstludwigkirchner.com 

Kategorija:Njemački slikari
Kategorija:Rođeni 1880.
Kategorija:Umrli 1938.
Kategorija:Biografije, Aschaffenburg
Hindski jezik

mini|Hindustan
**Hindu** (हिन्दी; khadi boli, khari boli; ISO 639-3: hin ) indoevropski je jezik koji se uglavnom govori u sjevernoj i centralnoj Indiji. Njemu je srodan cijeli niz indoarijskih dijalekata: pandžabski, sindski i gudžaratski na sjeverozapadu; maratski na jugu; Orīya na jugoistoku, bengalski na istoku i nepalski na sjeveru. 

Pod pojmom hindu se podrazumijeva i standardizirana verzija hindustanskog jezika koja je 26. januara 1965. godine postala službeni jezik Indije, uz dotadašnji engleski i još 21 jezik naveden u indijskom ustavu. 

Hindu se često navodi kao suprotnost urduu, još jednoj standardiziranoj verziji hindustanskog jezika, koji predstavlja službeni jezik Pakistana i nekoliko indijskih saveznih država. Osnovna razlika između dva jezika je u tome da je standardno pismo hindija Devanāgarī, i da mu je rječnik očišćen od perzijskih i arapskih riječi, dok se urdu piše na perzijskom pismu i sadržava veliki broj perzijskih i arapskih riječi. Urdu je ponekad naziv za sve hindustanske dijalekte, osim standardnog jezika.

Govori ga 180.000.000 ljudi u Indiji (1991 UBS); 106.000 u Nepalu (2001 popis); 361.000 u Južnoafričkoj Republici (2003); 2.200 u Ugandi (1994) gdje su migrirali u ranom 20. vijeku.

## Reference 
## Također pogledajte 
## Vanjski linkovi 
*Hindi (14th)
*Hindi (15th)
*Central Hindi Directorate 

*
Kategorija:Jezici
Kategorija:Indija
Fonetika

mini|250p|desno|Aktivna i pasivna mjesta artikulacije:1, 2: usne3: zubi4: desni (alveole)6: prednji dio tvrdoga nepca7: tvrdo nepce (*palatum*)8: mehko nepce (*velum*)9: resica (*uvula*)10: ždrijelo11: grkljan13: korijen jezika14: stražnji dio leđa jezika15: srednji dio leđa jezika16: prednji dio jezika17: vrh jezika
**Fonetika** (grč. *φωνή, phone* = glas) jest grana lingvistike koja proučava kako ljudi proizvode i percipiraju zvukove ili, u slučaju znakovnih jezika, ekvivalentne aspekte znaka. Lingvisti koji se specijaliziraju za proučavanje fizičkih svojstava govora nazivaju se **fonetičari**. Fonetika se tradicionalno dijeli na tri discipline: artikulacijsku, akustičnu i auditivnu fonetiku. Tradicionalno, minimalna lingvistička jedinica fonetike je glas – govorni zvuk u jeziku koji se razlikuje od fonološke jedinice fonema; fonem je apstraktna kategorizacija glasova i također se definiše kao najmanja jedinica koja ima razlikovnu funkciju u bilo kojem jeziku.

Fonetika se bavi dvama aspektima ljudskog govora: produkcijom (načinima na koje ljudi proizvode zvukove) i percepcijom (načinom na koji se govor razumijeva). Komunikacijski modalitet jezika opisuje metodu kojom jezik proizvodi i percipira jezike. Jezici s oralno-auralnim modalitetima poput engleskog proizvode govor usmeno i percipiraju govor slušno (koristeći uši). Znakovni jezici, poput australskog (Auslan) i američkog znakovnog jezika (ASL), imaju manualno-vizualni modalitet, proizvodeći govor ručno (koristeći ruke) i percipirajući govor vizualno. ASL i neki drugi znakovni jezici imaju uz to i manualno-manualni dijalekt za upotrebu u taktilnom znakovnom izražavanju gluhoslijepih govornika gdje se znakovi proizvode rukama i percipiraju također rukama.

## Također pogledajte 
* Akustika
* NATO fonetska abeceda

## Reference 
## Vanjski linkovi 
* *Govor*, časopis za fonetiku


Kategorija:Grane lingvistike
Kategorija:Lingvistička terminologija
Bengalski jezik

mini|Područje na kojem se govori bangla jezik
**Bengalski jezik** (Bangga Bhasa) je indoarijski jezik Južne Azije koji se razvio iz Sanskrta, Palija i prakritskog jezika. Ponekad se za njega, pod uticajem engleskog, koristi izraz **Bengali**, dok se on sam naziva **Bangla** jezikom. Sa otprilike 234 miliona izvornih govornika i još 39 miliona kao govornika drugog jezika od 2017. godine, bengalski je šesti najgovorniji maternji jezik i sedmi jezik po broju govornika po ukupnom broju govornika u svijetu. Bengalski je peti najzastupljeniji indoevropski jezik.

Bengalski je službeni, nacionalni i najrasprostranjeniji jezik Bangladeša, sa 98% Bangladešana koji koristi bengalski kao svoj prvi jezik. Drugi je po rasprostranjenosti od 22 jezika Indije, i službeni je jezik država Zapadni Bengal i Tripura i regije Barak doline u državi Assam. To je ujedno i drugi službeni jezik indijske države Jharkhand od septembra 2011. Najrasprostranjeniji je jezik na Andamanskim i Nikobarskim ostrvima u Bengalskom zalivu, a govori ga značajna populacija u drugim državama uključujući Bihar, Arunachal Pradesh, Delhi, Chhattisgarh, Meghalayu, Mizoram, Nagaland, Odishu i Uttarakhand . Bengalskim jezikom govore i bengalske dijaspore (Bangladeška dijaspora i Indijanci Bengalci) u Evropi, Sjedinjenim Državama, Bliskom istoku i drugim zemljama.

Bengalski se razvijao više od 1300 godina. Bengalska književnost, sa svojom milenijum starom književnom historijom, bila je razvijena tokom bengalske renesanse i jedna je od najplodnijih i najraznovrsnijih književnih tradicija u Aziji. Pokret za bengalski jezik od 1948. do 1956. koji je zahtijevao da bengalski bude službeni jezik Pakistana podstakao je bengalski nacionalizam u istočnom Bengalu što je dovelo do pojave Bangladeša 1971. godine. UNESCO je 1999. priznao 21. februar kao Međunarodni dan maternjeg jezika u znak priznanja pokreta jezika.

Ovisno o tome da li se hindi i urdu smatraju jednim jezikom, bengalski jezik predstavlja četvrti ili peti jezik na svijetu.

Bangla jezik je svoju renesansu doživio u 19. i 20. vijeku, tako da je  poet i filozof Rabindranath Tagore koji je napisao mističnu poemu "*Gitandžali*", prvi Indijac koji je dobio Nobelovu nagradu za književnost, pisao upravo na tom jeziku.

## Vanjski linkovi 
* http://www.banglaacademy.org.bd/ 

## Reference 

Kategorija:Jezici
Bob Geldof

'''Robert 'Bob' Frederick Zenon Geldof''', (5. oktobar 1951. u Dun Laoghaire, Irska) je irski muzičar.

Roditelji su mu bili irskog i belgijskog porijekla. Išao je na Blackork Collage, u blizini Dublina. Prije osnivanja grupe Boomtown Rats u Vankuveru (Kanada) radio je kao muzički novinar u nedjeljnim novinama Georgia Straight. Vratio se u Irsku i postao pjevač sastava Boomtown Rats 1978. Njihov prvi singl bio je "Rat Trap", a drugi daleko poznatiji "Tell me why I don't like Mondays". Boomtown Rats su bili poznati kao punk/new wave grupa u Britaniji od osnivanja 1977. do raspada 1986.

Bob Geldof je vjerovatno najpoznatiji po organizovanju koncerta Live Aid za opraštanje dugova državama Afrike. Kada je vidio dokumentarni film o siromaštvu u Etiopiji, otputovao je u Afriku. Odmah po povratku u Englesku okupio je najveće engleske pop zvijezde pod imenom Band Aid i snimio najprodavaniji britanski singl ikada- "Do they know it's christmas".

13. juna 1985. organizovao je ponovo humanitarni koncert Live Aid. Koncerti u Londonu, Engleska i Philadelphiji, SAD, održani su u isto vrijeme. Bob Geldof je dobio titulu Sir od engleske kraljice Elizabete. Autobiografija Boba Geldofa je postala najprodavanija knjiga u Engleskoj.

Poslije raspada grupe Boomtown Rats Bob Geldof je počeo solo karijeru. Njegov prvi album "Deep in heart of nowhere" bio je mnogo tradicionalniji rock od Boomtown rats-a. Na albumu gost je bio Eric Clapton.

U ljeto 2005. godine organizovao je koncert Live8 koji je održavan u 8 gradova istovremeno. Na koncertu su nastupali i izvođači sa Live Aid-a ali i neke nove zvijezde. Tri milijarde ljudi je događaj pratilo preko TV-a.

## Vanjski linkovi
*Zvaninčni sajt  
*Bob Geldof na IMDb

Kategorija:Rođeni 1951.
Kategorija:Živi ljudi
Kategorija:Biografije, Dun Laoghaire
Kategorija:Irski muzičari
Druga liga Federacije Bosne i Hercegovine Zapad II

**Druga liga FBiH - Zapad II** je regionalno ligaško takmičenje trećeg stepena u nogometu  koje se odigrava na području Unsko-Sanskog kantona. Organizator takmičenja je Nogometni savez Federacije Bosne i Hercegovine.

## Struktura lige 
Druga liga FBiH - grupa Zapad II se sastoji od klubova iz Nogometnih saveza Unsko-Sanskog kantona koji se takmiče u trećem rangu ligaškog takmičenja u Bosni i Hercegovini. ajbolje plasirana ekipa na kraju sezone igra playoff sa prvakom lige Zapad I, a pobjednik playoffa ulazi u viši rang takmičenja - Prvu ligu FBiH. Posljednjeplasirana ekipa napušta drugu ligu a na njeno mjesto dolazi prvoplasirani iz kantonalne lige Unsko-Sanskog kantona.

## Timovi Druge lige FBiH - Zapad II 
### Sezona 2008/2009 
*NK Sloga Bosanska Otoka
*Podgrmeč, Sanski most
*NK Krajišnik Velika Kladuša, Velika Kladusa
*NK Ključ, Ključ
*Bratstvo, Bosanska Krupa
*NK Radnički 1936, Ripač-Bihać
*Mladost, Vrnograč
*NK Vitez, Bužim

### Sezona 2005/2006 
*Krajina Cazin
*Mladost Vrnograč
*Ključ
*Krajišnik Velika Kladuša
*Bratstvo Bos. Krupa
*Bajer 99 Velagići (Ključ)
*Sloga 1937 Kralje - Vrkašić
*Sloga Bos. Otoka
*Omladinac Sanica
*Vitez Bužim

Kategorija:Druga nogometna liga Federacije Bosne i Hercegovine
Motajica

mini|250px|Planina Motajica
**Motajica** je planina na sjeveru Bosne i Hercegovine. Na njoj se nalazi nekoliko planinskih vrhova iznad 500 metara nadmorske visine, među kojima su najviši: Gradina (652 m), Lipaja (643 m) i Ostraja (521 m). Na Motajici postoji veoma veliko bogatstvo šuma, i to posebno kvalitetnih hrasta i bukve, međutim zbog toga su često motajička brda ostajala ogoljena, a sa šumom je uništavan cijelokupni biljni i životinjski svijet.

Jedna od velikih siječa šume na Motajici se dogodila 1869. godine po nalogu osmanlijske vlade.

Motajica je jedina bosanska planina u kojoj granit ima važnu ulogu, i na njenoj sjevernoj strani duž Save je bilo više kamenih rudnika.

Na Motajici se može primijetiti i više prirodnih rijetkosti, vrijednosti i fenomena (kolonije rijetkog drveća i rastinja, čistoća vodotoka i izvora), a na njoj se nalazi i više arheoloških lokaliteta. Na ivičnim obodima bivšeg naselja Rakovac prostiru se Rakovačke šume.

## Također pogledajte 
* Spisak planina u Bosni i Hercegovini
Institute of Electrical and Electronics Engineers

desno|
**The Institute of Electrical and Electronics Engineers** (bos. *Institut električkih i elektroničkih inžinjera*) ili skraćeno **IEEE** je međunarodna neprofitabilna organizacija zadužena za unaprijeđivanje tehnologija vezanih za elektricitet. Ima preko 360.000 članova u oko 175 zemalja, što je najveći broj od svih profesionalnih tehničkih organizacija u svijetu. 

## Poznati IEEE standardi i formati 
* IEEE 488 — Standardni digitalni interfejs za programibilne instrumentacije, IEEE-488-1978 (sada 488.1).
* IEEE 754 — *floating point* artimetička specifikacija
* IEEE 802 — LAN/MAN
** IEEE 802.1 Protocols superiors de xarxes d'àrea local
*** 802.1D – Spanning Tree Protocol
*** 802.1Q – Virtual Local Area Networks (VLAN)
*** 802.1aq - Shortest Path Bridging (SPB)
** IEEE 802.3 — Ethernet
** IEEE 802.11 — Bežično umrežavanje – "WiFi"
** IEEE 802.15.4 — Bežični senzor/Kontrola mreže – "ZigBee"
** IEEE 802.16 — Bežično umrežavanje – "WiMax"
* IEEE 896 — Futurebus
* IEEE 1003 — POSIX – "Unix" programerski standard
* IEEE 1076 — VHDL – VHSIC *Hardware Description Language*
* IEEE 1149.1 — JTAG
* IEEE 1275 — Otvoreni Firmware
* IEEE 1284 — Paralelni port
* IEEE P1363 — Public key cryptography
* IEEE 1394 — Serijska sabrinica — "FireWire"
* IEEE P1901 — Umrežavanje preko električnih instalacija
* IEEE 12207 — Informacijske tehnologije

## Vanjski linkovi 
* IEEE stranica
* IEEE udruženje - standardi

Kategorija:Međunarodne nevladine organizacije
Steve Irwin

**Stephen Robert "Steve" Irwin** (Stiven Robert „Stiv“ Irvin; 22. februar 1962 – 4. septembar 2006) bio je australijski zoolog, naturalista i televizijska zvijezda. Bio je poznat po svom televizijskom prirodnjačkom i dokumentarnom serijalu *Lovac na krokodile* *(en. The Crocodile Hunter)*.

Bio je prvi čovjek zoološkog vrta *Australia Zoo* u Beerwah u Queenslandu.

Irwin je umro u 44. godini snimajući novi serijal pod nazivom "Najopasnije životinje u okeanu" (The Ocean's Deadliest). Umro je od uboda raže, koja svakako ne spada među najopasnije životinje okeana.

## Također pogledajte 
* Irwinova kornjača

## Vanjski linkovi 
* Crocodile Hunter.com  

Irwin, Steve
Kategorija:Biografije, Essendon
Kategorija:Rođeni 1962.
Kategorija:Umrli 2006.
Petrovaradin

[200p|mini|desno|[Petrovaradinska tvrđava]]
**Petrovaradin** (mađarski: Pétervárad, njemački: Peterwardein), je nekadašnji utvrđeni grad pored Dunava. Danas je dio užeg gradskog područja Novog Sada, kao i općina u Srbiji. Petrovaradin je imao 15.266 stanovnika (2005).

Petrovaradinska tvrđava je poznata kao *Gibraltar na Dunavu*.

## Geografija 
Nalazi se na desnoj obali Dunava, nastalo uz istoimenu tvrđavu, koje sa Majurom, kao i Sremskom Kamenicom, Ledincima i Bukovcem čini jednu gradsku općinu u sastavu Novog Sada.
Kroz naselje prolaze međunarodni put i željeznička pruga, koji povezuju srednju sa jugoistočnom Evropom, a tuda idu i putevi od tranzitnog značaja Novi Sad - Ruma i Novi Sad-Beočin-Ilok.

## Stanovništvo 
Broj stanovnika Petrovaradina stalno raste u novijoj historiji, što je posljedica doseljavanja, jedno vrijeme i prirodnog priraštaja, jačanja privrede, a prije svega blizine velikog grada. Mnogi koji tu stanuju, rade u Novom Sadu.

Po popisu iz 1991. godine, Petrovaradin kao grad je imao 11.285 stanovnika, taj broj se kasnije povećao zahvaljujući najviše doseljenicima iz Hrvatske i Bosne i Hercegovine.

## Reference 
## Vanjski linkovi 
*Petrovaradinska tvrđava on-line
*Grad Novi Sad

Kategorija:Općine u Srbiji
Kategorija:Općine u Novom Sadu
*
Kategorija:Općine u Južnobačkom okrugu
Kategorija:Općine u Vojvodini
Kategorija:Naselja na Dunavu
Šator

mini|212x212px|Različiti šatori
mini|210x210px|Veliki cirkuski šator
**Šator** je rasklopivi zaklon od platna ili nekog drugog nepromočivog materijala. Šatori se izrađuju za različite namjene i mogu biti različitih dimenzija i oblika.

Šator je jedan od najstarijih oblika ljudske nastambe, a neka nomadska plemena ga još i danas koriste za stanovanje.

## Reference 
## Vanjski linkovi 
Kategorija:Rekreacija
Kategorija:Turizam
Kategorija:Vojska
Tvrđava

[mini|desno|250px|Tvrđava Mehrangarh u [Indija|Indiji]]
**Tvrđava** (**utvrda**, **utvrđenje**) je oblik vojne građevine sa stalnom vojnom postavom, sa prevashodno odbrambrenim i zaštitnim zadatkom, koju karakteriše sistem kula i jakih bedema. Građene su na teško pristupačnim mjestima, tako da im se moglo prići samo sa jedne strane, dok su ih sa drugih čuvale prirodne prepreke poput stijena ili rijeka. Ranije je korišten i izraz „grad“ (gradina, gradište), ali on u današnje vrijeme ima potpuno drugačije značenje.

## Također pogledajte 
* Dubrovačke gradske zidine

## Reference 
## Vanjski linkovi 
* https://www.archeologiadelsottosuolo.com/wp-content/uploads/2020/11/Typology-6.pdf

Kategorija:Građevine i strukture
Fundamentalne interakcije

**Osnovne** ili **fundamentalne sile** (tačnije, **interakcije** ili **međudjelovanja**) djeluju između čestica, a njihovo se djelovanje ne može objasniti pomoću drugih sila. U fizici se danas tradicionalno razlikuju četiri osnovne interakcije: jaka, elektromagnetska, slaba i gravitaciona. One se značajno razlikuju prema jačini i ponašanju, ali se smatra da su prve tri posljedica jednog, još temeljnijeg međudjelovanja, što je već pokazano za elektromagnetnu i slabu nuklearnu interakciju. 
mini|Pregled elementarnih čestica

(1)Približno. Tačne vrijednosti ovise o česticama i energiji.

## Također pogledajte 
* Standardni model
* Jaka sila
* Slaba nuklearna sila
* Gravitacija

## Reference 
## Vanjski linkovi 
## Bibliografija 
*  2nd ed.
* 
*  While all interactions are discussed, discussion is especially thorough on the weak.
* 
* 
* 
* 
* 

Kategorija:Fundamentalne interakcije
Kategorija:Fizikalni fenomeni
Zvjezdane staze

desno|bez_okvira
***Zvjezdane staze*** () američka je franšiza koja se sastoji od dvanaest naučnofantastičnih televizijskih serija od ukupno 870 epizoda, trinaest igranih filmova, desetina videoigara, više stotina romana kao i tematskog parka u Las Vegasu. Autor *Zvjezdanih staza* bio je Gene Roddenberry 60-ih godina 20. vijeka.

U fiktivnom svijetu *Zvjezdanih staza*, čovječanstvo, nakon pronalaska nadsvjetlosnog pogona *(Warp pogon)*, a uz pomoć nauke i naklonjenih vanzemaljaca pobjeđuje bolesti, rasizam, siromaštvo, netoleranciju i ratove na Zemlji; glavni protagonisti *Zvjezdanih staza* istražuju galaksiju, pronalaze nove svjetove i susreću nove civilizacije, nadajući se, da će raširiti mir i razumijevanje. *Star Trek* jedno je od najpopularnijih imena u svijetu naučne fantastike.

*Zvjezdane staze* bile su kultni fenomen desetljećima. 
Također, franšiza je poznata i po svom kulturnom utjecaju izvan oblasti naučne fantastike a zapaženi su i njeni progresivni stavovi o građanskim pravima.

Zaljubljenici u ovu franšizu popularno se nazivaju Trekiji. U seriji se pojavljuje i umjetni jezik, klingonski. Na temu *Zvjezdanih staza* snimljeno je i nekoliko parodija. Prema podacima iz jula 2016, na franšizi je prihodovano otprilike 10 milijardi američkih dolara  što je čini jednom od najzanimljivijih medijskih franšiza svih vremena.

## Filmografija 
### Televizijske serije 
Dvanaest televizijskih serija čine najveći dio mitologije *Zvjezdanih staza*. Svi serijali ukupno sadrže 870 emitiranih epizoda.

# *Zvjezdane staze: Originalna serija* (1966–1969)
# *Zvjezdane staze: Animirana serija* (1973–1974)
# *Zvjezdane staze: Sljedeća generacija* (1987–1994)
# *Zvjezdane staze: Duboki svemir 9* (1993–1999)
# *Zvjezdane staze: Voyager* (1995–2001)
# *Zvjezdane staze: Enterprise*  (2001–2005)
# *Zvjezdane staze: Discovery* (2017–)
# *Zvjezdane staze: Kratke staze* (2018–2020)
# *Zvjezdane staze: Picard* (2020−)
# *Zvjezdane staze: Donje palube* (2020−)
# *Zvjezdane staze: Prodigy* (2021−)
# *Zvjezdane staze: Čudni novi svjetovi* (2022–)

### Igrani filmovi 
Paramount Pictures producirao je 13 filmova na temu *Zvjezdanih staza*.

#### *Originalna serija* 
# *Film* (1979)
# *Khanov bijes* (1982)
# *Potraga za Spockom* (1984)
# *Putovanje kući* (1986)
# *Krajnja granica* (1989)
# *Neotkrivena zemlja* (1991)

#### *Sljedeća generacija* 
# *Generacije* (1994)
# *Prvi kontakt* (1996)
# *Pobuna* (1998)
# *Nemesis* (2002)

#### Kelvinova vremenska linija (paralelni svemir) 
# *Zvjezdane staze* (2009)
# *U tami* (2013)
# *S one strane* (2016)

## Također pogledajte 
* Borg 
* Klingonci
* Unicomplex
* Zvjezdana flota 
* Potprostor

## Reference 
## Vanjski linkovi 
* 

*
Istro-Rumuni

**Istro-Rumuni** (Ćiribirci, Ćići) su mala etnička zajednica porijeklom od Morlaka, jedne od vlaških grupa porijeklom iz Dalmacije, romanska grana indoevropskih naroda. Istro-Rumuni su danas nastanjeni na području Istre, Hrvatska, gdje su im danas glavna naselja Žejane i Šušnjevica. Služe posebnim dijalektom, srodan sa rumunskom. Tradicionalno, glavno im je zanimanje danas zapušteno ovčarstvo. Od svoje stare kulture očuvali su zvončarske običaje.
 
Istro-Rumuni, poznati po uzgoju ovaca, svojim starim poslom nastavili su i doseljenjem u područje Ćićarije. Sa svojim stadima prodirali su sve do suprotne obale Istre, prema Poreču, gdje bi se zadržavali preko zime i u proljeće se vraćali kućama. Ovčarstvo je danas zapušteno, mnogi odlaze na rad u Rijeku ili dalje. Sela oko Čepićkog polja su opustjela. Većina Istro-Rumuna, danas naseljeni u Žejanama očuvali su stare pokladne običaje koje njeguje folklorno društvo 'Žejanski zvončari'. U prvom mjesecu u vrijeme pokladnih običaja zvončari oblače na sebe bijele hlače, mornarske majice, šubu (šuba, ovčja koža), veoma važne klopote (tri zvona), kumarak ukrašen raznobojnim trakama koje vise do tla. Uz prepoznatljivo poskakivanje njihova zvona zvone i tjeraju zimu. Ovaj lijepi običaj još je veoma živ među njima i djeca se s njim upoznavaju od malih nogu.

## Također pogledajte 
* Istra
* Rumunski jezik
* Romanski jezici

## Literatura 
* Goran Filipi, Istrorumunjski Lingvistički Atlas
* August Kovačec, Istrorumunjsko-Hrvatski rječnik (s gramatikom i tekstovima)
* Traian Cantemir, "Texte istroromîne", Editura Adademiei Republicii Populare Romîne (1959)
Anderlecht

**Anderlecht** je jedna od 19 općina regije Brisel-glavni grad u Belgiji. Smješten u jugozapadnom dijelu regije, graniči se s gradom Briselom, općinama Forest, Molenbeek-Saint-Jean i Saint-Gilles, kao i flamanskim općinama Dilbeek i Sint-Pieters-Leeuw. Kao i sve općine u Briselu, pravno je dvojezična (francusko-holandska). 

Prvi spomen naziva „Anderlecht“ datira iz 1047. kad se pojavljuje u obliku Anrelech, te kasnije kao Andrelet (1111.), Andreler (1148.) i Anderlech (1186.). Godine 1356., flandrijski grof Ludvig II. borio se na području Anderlechta protiv Bruxellesa. Iako je pobijedio svoju šogoricu Ivanu Brabantsku i uzeo njenu titulu brabantskog vojvode, iduće godine ona ju je povratila uz pomoć cara Karla IV. Po njenoj povelji iz 1393. Anderlecht je proglašen dijelom Bruxellesa.

## Reference 
## Vanjski linkovi 
* http://www.anderlecht.be/

Kategorija:Gradovi u Belgiji
Kategorija:Anderlecht
Malware

**Malware** (skraćenica engleskog izraza '***), također **štetni softver** ili **zlonamjerni softver*', jest softverski program napravljen tako da se neprimjetno ubaci u sistem računara i načini neku vrstu štete. Štetni softver može biti računarski virus, crv, trojanski konj, špijunski softver, ucjenjivački softver, oglašivački softver ili neki drugi zlonamjerni program.

## Također pogledajte 
* Sigurnost računara

## Reference 
## Vanjski linkovi 
* eWEEK's - Anti-spyware
* Novosti vezane za spyware

Kategorija:Informatika
Kategorija:Sigurnost računara
Kategorija:Softver
Prvi krstaški rat

**Prvi krstaški rat** (u bosanskom jeziku se koristi i termin: *križarski rat*) (1096. - 1099.) poveli su veliki francuski, flandrijski i normandijski velikaši, među kojima se ističu Godfrid Bouillonski i njegov brat Baldovin. Oni su na Istok krenuli u augustu 1096. preko Balkana i Bizantije, a već 1097. na vojnom pohodu preko Male Azije izborili su i prvu pobjedu u bitki kod Dorileja, nakon čega su se domogli Edese, Niceje i Antiohije. 15. jula 1099. osvojili su Jerusalem, opljačkali ga i počinili velik pokolj stanovništva.

Svećenik Rajmund Aguilers napisao je: 

Oko 40.000 muslimana zajedno sa Jevrejima je pobijeno u ta dva dana, i tako je Jerusalem "očišćen od nevjerničke ruke". Zabilježeno je i da su spalili jednu sinagogu punu Jevreja. Nakon zauzimanja grada u bazilici Svetoga groba održana je misa zahvale. U njihovim rukama grad je ostao oko 100 godina. Budući da je cilj rata bio ostvaren mnogi krstaši su se vratili u svoje zemlje. Neki su međutim ostali, te su se nastavili probijati duž istočne sredozemne obale. Oni su na koncu osnovali i četiri krstaške države: Jerusalemsko kraljevstvo, grofoviju Tripoli, kneževinu Antiohiju, te grofoviju Edesu.

Od kraja 11. do druge polovine 13. stoljeća evropski hrišćani su u više navrata poduzimali vojne pohode u zemlje istočnog Sredozemlja. CIlj ovih ekspedicija, poznatijih kao križarski ratovi, bilo je oslobođenje Jerusalema i ostatka Svete Zemlje od muslimanske vlasti. Križari nisu uspjelu steći trajnu moć i nadzor nad ovom regijom.

## Hronologija 
1097. Krstaši stižu u Konstantinopolis (današnji Istanbul).
1098. Francuska i normanska vojska zauzele Antiohiju.
1099. Krstaši zauzeli Jerusalem i podijelili obalno područje na četiri kraljevstva.

## Reference 
Kategorija:Krstaški ratovi
Kategorija:Ratovi s učešćem Armenije
MOL Fehérvár FC

**MOL Vidi FC** je profesionalni nogometni klub iz Székesfehérvára, Mađarska. Takmiči se u Prvoj ligi Mađarske.

## Historija
Klub je osnovan 1941. godine kao *Székesfehérvári Vadásztölténygyár SK*. Tri puta je bio prvak države. Jedan od najvećih uspjeha kluba je plasman u finale Kupa UEFA u sezoni 1984/85. u kojem je poražen od Real Madrida sa 3-1. Prethodno je u polufinalu bio bolji od Željezničara sa ukupnih 4-3. Tokom historije nekoliko puta je mijenjao ime. Sadašnji naziv usvaja 1. jula 2018.godine.

### Ime kluba kroz historiju
***1941:** Vadásztölténygyári SK
***1942–44:** Székesfehérvári MOVE Vadásztölténygyár Sport és Kultur Egyesület
***1944–48:** Székesfehérvári SE
***1948–50:** Székesfehérvári Dolgozók SE
***1950–62:** Székesfehérvári Vasas SK
***1962–68:** Székesfehérvári VT Vasas
***1968–90:** Videoton Sport Club
***1990–92:** Videoton-Waltham SC
***1992–93:** Videoton-Waltham FC
***1993–95:** Parmalat FC
***1995–96:** Fehérvár-Parmalat FC
***1996:** Fehérvár '96 FC
***1996–97:** Videoton FC Fehérvár
***1997–05:** Videoton FC
***2005–09:** FC Fehérvár
***2009–2018:** Videoton FC
***2018–:** MOL Vidi FC

## Uspjesi
* **Prva liga Mađarske**
** **Datoteka:Cup Winner.png (3)**: 2010/11, 2014/15, 2017/18.
** **Datoteka:Cup Finalist.png (6)**: 1975/76, 2009/10, 2011/12, 2012/13, 2015/16, 2016/17.
* **Kup Mađarske**
** **Datoteka:Cup Winner.png (1)**: 2005/06.
** **Datoteka:Cup Finalist.png (4)**: 1981/82, 2000/01, 2010/11, 2014/15.
* **Superkup Mađarske**
** **Datoteka:Cup Winner.png (2)**: 2011, 2012.
** **Datoteka:Cup Finalist.png (3)**: 2006, 2010, 2015.
* **Mađarski Liga-kup**
** **Datoteka:Cup Winner.png (3)**: 2008, 2009, 2012.
** **Datoteka:Cup Finalist.png (2)**: 2013, 2014.
* **Kup UEFA**
** **Datoteka:Cup Finalist.png (1)**: 1984/85.

## Reference 
## Vanjski linkovi 
* Službena stranica
* MOL Vidi na zvaničnoj stranici UEFA-e

Kategorija:Nogometni klubovi u Mađarskoj
Kategorija:Nogometni klubovi osnovani 1941.
Borussia Dortmund

**Borussia Dortmund** njemački je nogometni klub iz Dortmunda (Sjeverna Rajna-Vestfalija). Takmiči se u Bundesligi, najvišem rangu njemačkog nogometa.

## Historija 
Osnovana je 19. decembra 1909. Osnivači su bili: Franz i Paul Braun, Henry Cleve, Hans Debest, Paul Dziendzielle, Franz, Julius and Wilhelm Jacobi, Hans Kahn, Gustav Müller, Franz Risse, Fritz Schulte, Hans Siebold, August Tönnesmann, Heinrich i Robert Unger, Fritz Weber, Franz Wendt i Benno Elkan. Naziv *Borussia* dobila je po latinskoj riječi za Prusku. Sljedećih godina klub je uživao tek u skromnom uspjehu igranja u lokalnim ligama. Godine 1929. bio je na rubu bankrota kad je uprava pokušala pojačati klub dovođenjem nekih plaćenih profesionalnih nogometaša. Godine 1930. tadašnji predsjednik smijenjen je zato što se odbio pridružiti nacističkoj stranci, pa je klub upao u probleme.

Nakon Drugog svjetskog rata klub počinje redati uspjehe. Poslije dvije njemačke titule tokom 1950-ih Borussia je bila ne samo jedan od osnivača Bundeslige nego i domaćin osnivačke skupštine. U novu ligu "žuto-crni" su ušli kao prvaci, a postigli su i prvi gol u njenoj historiji. Kup Njemačke prvi put im je pripao 1965, a sljedeće sezone Borussia je u Glasgowu pobijedila Liverpool s 2:1 i došla do prvog evropskog trofeja.

Potom je uslijedila decenija krize, koja je vrhunac dostigla 1978. porazom od Borussije Mönchengladbach 12:0. Do novog trofeja Dortmund dolazi tek 1989. osvajanjem nacionalnog kupa. Zahvaljujući treneru Ottmaru Hitzfeldu i velikim ulaganjima, kojima su mnogi njemački igrači vraćeni iz Italije, Borussia je tokom 1990-ih konstantno bila kandidat za titulu, a naslovi su osvojeni 1995. i 1996.

Nakon toga u narednih 15 godina u trofejnu salu stigla je samo jedna domaća titula (2002). Finansijska kriza s kojom se Dortmund borio u jednom trenutku zaprijetila je i bankrotom. Ipak, klub se uspio stabilizirati uz pomoć sponzora. Godine 2008. na mjesto šefa stručnog štaba dolazi Jürgen Klopp. S po dvije titule u prvenstvu i kupu, te plasmanom u finale Lige prvaka 2012/13. ostavio je dubok trag u klubu.

## Uspjesi 
* **Prvenstvo Njemačke** / **Bundesliga**
** **Datoteka:Cup Winner.png (8)**: 1956, 1957, 1963, 1994/95, 1995/96, 2001/02, 2010/11, 2011/12.
* **2. Bundesliga Sjever**
** **Datoteka:Cup Finalist.png (1)**: 1975/76.
* **DFB-Pokal**
** **Datoteka:Cup Winner.png (5)**: 1964/65, 1988/89, 2011/12, 2016/17, 2020/21.
* **Liga prvaka**
** **Datoteka:Cup Winner.png (1)**: 1996/97.
** **Datoteka:Cup Finalist.png (2)**: 2012/13, 2023/24.
* **Kup pobjednika kupova**
** **Datoteka:Cup Winner.png (1)**: 1965/66.
* **Kup UEFA**
** **Datoteka:Cup Finalist.png (2)**: 1992/93, 2001/02.
* **UEFA Superkup**
** **Datoteka:Cup Finalist.png (1)**: 1997.
* **Interkontinentalni kup**:
** **Datoteka:Cup Winner.png (1)**: 1997.

## Reference 
## Vanjski linkovi 
*  
* Borussia Dortmund na *weltfussball.de* 

*
Kategorija:Nogometni klubovi osnovani 1909.
Kategorija:Nogometni klubovi u Sjevernoj Rajni-Vestfaliji
Kategorija:Nogometni klubovi u Njemačkoj
Kategorija:Klubovi osvajači UEFA Lige prvaka
Druga nogometna liga Federacije Bosne i Hercegovine - Zapad

**Druga nogometna liga Federacije Bosne i Hercegovine - Zapad** je nogometno regionalno ligaško takmičenje trećeg stepena u Bosni i Hercegovini. Igra se na području Srednjobosanskog i Unsko-sanskog kantona. Organizator takmičenja je Nogometni savez Federacije Bosne i Hercegovine.

## Struktura 
U Drugoj ligi - Zapad se takmiči 16 klubova. Prvoplasirani tim na kraju sezone igra baraž za ulazak u Prvu liga FBiH, dok najslabije plasirani klubovi ispadaju u Kantonalnu ligu USK I Prvu ligu SBK.

## Klubovi u sezoni 2020/21.
### Grupa I
### Grupa II
## Prvaci po sezonama
## Reference 
## Vanjski linkovi 
* Službena stranica
* Nogometni savez Unsko-sanskog kantona
* Nogometni savez Srednjobosanskog kantona 

Kategorija:Druga nogometna liga Federacije Bosne i Hercegovine
Postcrossing

mini|desno|300p|Logo projekta
**Postcrossing** je projekat namjenjen za razmjenu razglednica sa korisnicima iz cijelog svijeta. Svaki korisnik koji pošalje jednu ili više razglednica nekom drugom korisniku u svijetu (adresa/adrese se dobiju nasumice) će također dobiti onoliko razglednica koliko je poslao/la od nekog drugog korisnika ovog projekta iz svijeta.

Trenutno (23. april 2008.) na ovom projektu učestvuje 48,438 korisnika iz 180 zemalja svijeta. Zahvaljujući ovom projektu preko milion razglednica je poslato/primljeno, a trenutno putuje 34891 razglednica. Najviše korisnika je iz Finske, Sjedinjenih Američkih Država i Njemačke.

## Kako projekat funkcioniše? 
# Prvo je potrebna registracija
# Nakon registracije potrebno je tražiti adresu (do pet adresa) na koju ćete poslati razglednicu klikom na "*I want to send a postcard*"   
# Adrese zatim dođu na vašu e-mail adresu s kojom ste se registrovali. Uz adresu dođe i tzv. "Postcard ID" - Identifikacijski broj (npr. BA-100). Dobivenu kombinaciju dva slova (koji predstavljaju državu iz koje šaljete) i brojeva je obavezno napisati na razglednicu koju šaljete da bi se dotična razglednica mogla registrovati od strane primaoca.
# Zatim trebate čekati da razglednica stigne na adresu i bude registrovana od strane primaoca (prosječan put jedne razglednice je oko 15 dana, ali to zavisi od lokacije pošiljaoca i primaoca)
# Kada razglednice stigne i bude registrovana od strane primaoca, neki drugi korisnik će dobiti vašu adresu i poslati vam razglednicu zajedno sa "Postcard-ID".
# Kada konačno primite razglednicu na vašu adresu potrebno je samo kliknuti na "I received a postcard from another user" i ukucati "Postcard ID" i eventualnu poruku korisniku i razglednica je registrovana.

## Reference 
## Vanjski linkovi 
*Zvanična stranica
*Zvanični forum

Kategorija:Hobiji
Kategorija:Internet stranice
Kategorija:Pošta
Razglednica

mini|300p|Kolekcija razglednica

**Razglednica** je najčešće četverougaoni oblik tvrdog papira ili kartona namijenjena za pisanje i slanje poštom bez koverte (slanje je jeftinije). Razglednice se najčešće prave od strane privatne kompanije ili organizacije, za razliku od dopisnica koje izdaje pošta.

Usavršena reprodukcijska tehnika i razvoj fotografije, doprinijeli su da se u 20. vijeku razvije industrijska proizvodnja razglednica. Umjetničke reprodukcije, pejzaži, a naročito slike gradova kao turistički suveniri postali su predmet kolekcionarstva. Krajem 20. vijeka u svijetu se slalo preko 4.000.000 rezgladnica dnevno.

## Dimenzije 
Standardne dimenzije razglednica su 10,5 x 15&nbsp;cm.

## Deltiologija 
Deltiologija je oblast kolekcionarstva koja se bavi sakupljanjem starih razglednica. U Sjedninjenim Američkim Državama je treći hobi kolekcionarstva po broju kolekcionara nakon numizmatike i filatelije

## Također pogledajte 
*Postcrossing

## Reference 
## Vanjski linkovi 
Kategorija:Pošta
Nadbubrežna žlijezda

**Nadbubrežna žlijezda** je organ kod sisara, uključujući i čovjeka. To je mala parna trouglasta endokrina žlijezda koja se nalazi na vrhu svakog bubrega; Njena glavna odgovornost je regulacija stresnog odgovora putem sinteze kortikosterida i kateholamina, uključujući kortizol i adrenalin.

Sastoje se iz dva dijela: kore i srži, koji se međusobno razlikuju i po porijeklu i po funkciji.

Kora luči sljedeće grupe hormona:

* mineralokortikoide: aldosteron, kortikosteron, koji regulišu promet minerala (posebno natrijuma i kalijuma) i vode, čime održavaju homeostazu; nazivaju se hormoni koji čuvaju život;
* glikokortikoide: među njima je najaktivniji kortizol; regulišu promet ugljenih hidrata, proteina i lipida;
* androgene i estrogene hormone koji utiču na razvoj polnih organa u dječijem uzrastu.

Srž nadbubrežne žlijezde luči adrenalin i noradrenalin. Njihovo dejstvo je slično dejstvu simpatičkog nervnog sistema – ubrzavaju rad srca, povećavaju krvni pritisak itd.
 
Jedan broj endokrinih bolesti uključuje disfunkcije nadbubrežne žlijezde. Prekomjerna proizvodnja kortizola izaziva Cushingovog sindroma, dok je nedovoljna proizvodnja povezana s [[Addisonova bolest|]ddisonovom bolešću]]. Kongenitalna nadbubrežna hiperplazija je nasljedna bolest, nastala poremećajem regulacije endokrinih mehanizama kontrole.  Razni tumori mogu nastati iz tkiva nadbubrežne žlijezde, a obično se nalaze u medicinskm snimku kada se traže druge bolesti

## Struktura
Nadbubrežne žlijezde nalaze se s obje strane tijela u retroperitoneumu, iznad i lagano medialno do bubrega. Nadbubrežne žlijezde nalaze se s obje strane tijela u retroperitoneum, iznad i lagano medijalno do bubrega. Kod ljudi, desna nadbubrežna žlijezda piramidnog oblika, dok je lijeva polumjesečastog ili srpastog oblika i nešto veća.The adrenal glands measure appr Dimenzije nadbubrežne žjijezde su nevelike: široka je oko 3&nbsp;cm, a duga oko 5,0&nbsp;cm i debela oko 1,0&nbsp;cm. Their combined  weight in an adult human ranges from 7 to 10&nbsp;grams. Ove žlijezde su žućkasta nadbubrežna tijela.

Nadbubrežne žlijezde su okružene adipoznom kapsulom masnog tkiva i leže unutar bubrežne renalne fascije, koja također okružuje bubrege. Slaba pregrada (zid) od vezivnog tkiva odvaja žlijezde od bubrega. Nadbubrežne žlijezde nalaze se neposredno ispod toraksne dijafragme, a bubrežnom fascijom su pričvršćene na kruru dijafragme

Svaka nadbubrežna žlijezda ima dva različita dijela, svaki s jedinstvenom funkcijom, vanjsku koru i unutrašnji srž ili medula, od kojih oba proizvode hormone.

## Također pogledajte 
* Endokrinologija
* Adisonova bolest

## Reference
## Vanjski linkovi
Kategorija:Endokrini sistem
Kategorija:Adrenalin
Kategorija:Nadbubrežna žlijezda